Labanorase vald
Labanorase vald (leedu keeles Labanoro seniūnija) on 2. järgu haldusüksus (vald) Leedus Švenčionyse rajooni territooriumil. Valla pindala on 290 km². 2011. aasta seisuga elas seal 290 inimest. Valla keskus on Labanorase alev, kus aastal 2011 oli 59 elanikku. Vallamaja asub aadressil Seniūnijos g. 27, vallavanem on Vincas Jusys. Vald moodustati aastal 2001, mil see eraldati Kaltanėnai vallast. Kogu valla territooriumit katab Leedu suuruselt teine metsamassiiv Labanorase-Pabradė ürgmets. Ka jääb kogu valla territoorium Labanorase regionaalparki. Lisaks küladele on vallas ka mõned huutorid.